<classify> SERIKALI imewataka ndugu wanaoshindwa kumudu ghara- ma za uhifadhi wa maiti pale mtu anapofariki ka- tika hospitali zake kutoa taarifa kwenye uongozi wa hospitali ili kupata maelekezo ya namna ya kutatua changamoto hiyo. Aidha, imesema sehemu kubwa ya gharama ambazo jamii hudhani kuwa zinatozwa kwa maiti ni zile ambazo hutokana na malimbikizo ya gharama za matibabu kabla ya mgonjwa husika hajafikwa na umauti.Hayo yalisemwa kwa wakati tofauti na Waziri wa Afya, Maendeleo ya Jamii, Jinsia, Wazee na Watoto, Ummy Mwalimu na Naibu wake, Dk Faustine Ndugulile walipokuwa wakijibu swali bungeni jana. Majibu yao yalitokana na swali lililoulizwa na Mbunge wa Viti Maalumu, Susan Lyimo Chadema aliyehoji ni lini serikali itaacha kutoza gharama miili ya marehemu wanaofia hospitali na kuhi- fadhiwa katika vyumba vya kuhifadhia maiti ili kupun- guza simanzi kwa wafiwa. Awali akijibu swali hilo la msingi, Naibu Waziri, Dk. Ndugulile alisema ili miili ya marehemu wanaofia hospitali au nje ya hospitali ihifadhiwe na kusitiriwa kwa heshima, inahitajika kutun- zwa kwenye majokofu yenye ubaridi mkali na wakati mwingine kuwekewa dawa za kusaidia isiharibike. Alisema kwa mujibu wa Sera ya Afya ya Mwaka 2017, wananchi wanapaswa kuchangia gharama za afya ikiwa ni pamoja na matibabu na hata huduma za uhifadhi wa maiti. Alisema hata hivyo panapotokea changamoto ya mwananchi kushindwa ku- mudu gharama za uhifadhi wa maiti, mhusika anapaswa kutoa taarifa kwenye uongozi wa hospitali ili kupata maelekezo ya namna ya ku- tatua changamoto hiyo.  <topic>: KITAIFA 